Mato Grković
<s>Mato Grković (Podvinje, 4. ožujka 1898. - Zagreb, 21. svibnja 1973.), hrvatski književnik.</s>

<s>Član je zagrebačke drame od 1925. do 1963. godine.</s><s>1925. godine pojavio se je na pozornici u ulozi Don Manuela u Calderónovoj "Gospođi đavolici" koju je postavio Ivo Raić.</s><s>Pokazavši nesumnjiv scenski talent, inteligenciju u predavanju, te osobito lijep i čist štokavski govor, Grković je angažiran i otada trajno djeluje u Hrvatskom narodnom kazalištu, izuzevši sezonu 1927. - 1928. koju je proveo u Splitu.</s><s>U više od četiri desetljeća svoje aktivnosti Grković je interpretirao najširi repertoar u domaćim i stranim djelima, u klasici i suvremenoj drami, u ljubavničkim, herojskim, salonskim, pa i komičnim ulogama.</s><s>Uz glumu Grković započinje raditi i kao redatelj, te daje zapažene scenske postave.</s><s>Uoči Drugoga svjetskog rata bio je i ravnatelj drame, od 1939. do 1940.</s><s>Djelovao je i kao nastavnik na Akademiji za kazališnu umjetnost, te razvio znatnu književnu djelatnost.</s><s>Napisao je dokumentarnu monografiju o Milki Trnini, koju je kritika jednodušno ocijenila kao izvanredno djelo, zatim studiju o Jean Racineu, dramatizirao Šenoinu "Lijepu Anku" i Tolstojevu "Anu Karenjinu", te redramatizirao "Zlatarovo zlato".</s>

<s>Vanjske veze</s>

<s>Hrvatski pisci
Hrvatski kazališni glumci
Hrvatski filmski glumci
Hrvatski televizijski glumci</s>

